cyanic-selkie/wikianc huggingface dataset:
সোফিয়া হক
কর্মজীবন
তার ছোটবেলায় নৃত্যশিল্পী হওয়ার জন্য প্রশিক্ষণ নিলেও বন্ধুদের নিয়ে তৈরি করা ব্যান্ড 'আকাসা' দিয়ে গায়িকা হিসেবে সাফল্য পান সোফিয়া। নব্বই দশকে এমটিভি এশিয়া ও ভি চ্যানেলে ভিডিও জকি হিসেবে কাজ করে তুমুল জনপ্রিয়তা পেয়েছিলেন ১৯৯০ সালে এমটিভি এশিয়ার ভিজে হিসেবে কাজ করার জন্য মুম্বাইয়ে আসেন এবং সাত বছর ভিজে হিসেবে কাজ করার পর অভিনয়ে মনোযোগী হন।বেশ কিছু বলিউডের ছবিতেও অভিনয় করেন তিনি। তার অভিনীত উল্লেখযোগ্য ছবির মধ্যে রয়েছে -খুবসুরত, হর দিল জো প্যার করেগা, মঙ্গল পাণ্ডে: দ্য রাইজিং, পেহলি নজর কা পহেলা প্যায়ার, লভ অ্যাট ফার্স্ট সাইট এবং ওয়ান্টেড। সর্বশেষ তিনি অভিনয় করেছিলেন ‘ওয়াহ ওয়াহ গার্লস’ নামক একটি ছবিতে, তবে তার অভিনীত প্রথম চলচ্চিত্র ছিলো তামিল ভাষার এবং সেটি ছিলো ২০০০ সালে মুক্তিপ্রাপ্ত আলাইপায়ুদে (খ্যাতিমান পরিচালক মণি রত্নম পরিচালিত)। অভিনয়ের পাশাপাশি মডেলিং ইন্ডাস্ট্রিতেও তিনি ব্যাপক জনপ্রিয় ছিলেন।
ব্যক্তিগত জীবন এবং মৃত্যু
বাদ্যযন্ত্র পরিচালক, ডেভিড হোয়াইট সঙ্গে তিনি সারেতে থাকতেন। ২০১২ সালে, বড় দিনের কয়েক দিন আগে অসুস্থ হয়ে হাসপাতালে ভর্তি হওয়ার পর তার শরীরে ক্যান্সার ধরা পড়ে। তার পর থেকে হাসপাতালেই ছিলেন।২০১৩ সালের ১৭ জানুয়ারি ৪১ বছর বয়সে লন্ডন হাসপাতালে ক্যান্সারে মারা যান তিনি।
বাংলাদেশ সমরাস্ত্র কারখানা উচ্চ বিদ্যালয়
বাংলাদেশ সমরাস্ত্র কারখানা উচ্চ বিদ্যালয় (B.O.F. High School, বি. ও. এফ. হাই স্কুল) হল গাজীপুর জেলায় গাজীপুর সেনানিবাসের ভিতরে বাংলাদেশ সমরাস্ত্র কারখানার অভ্যন্তরে অবস্থিত একটি নিবন্ধিত উচ্চ বিদ্যালয়, যা উন্নত পরিবেশে শিক্ষা বিস্তারের লক্ষ্য নিয়ে সালে "কিশলয়" নামে যাত্রা শুরু করে। প্রতিষ্ঠালগ্নে মাত্র ৬ জন শিক্ষক ও ৩৫০ জন ছাত্র-ছাত্রী নিয়ে স্কুলটির যাত্রা শুরু হয়। এরপর ১৯৮৩ সালের ২৯শে মার্চ "কিশলয়" স্কুলের মূল ভিত্তিপ্রস্তর স্থাপিত হয় এবং ১১-০৯-১৯৮৩ তারিখে বিদ্যালয় ভবনটি উদ্বোধন করা হয়। ১৯৮২ সালে একে জুনিয়র হাই স্কুলে রুপান্তরিত করা হয়। ১৯৯১ সালে "কিশলয় জুনিয়র হাই স্কুল" থেকে বিজ্ঞান, মানবিক ও বাণিজ্য বিভাগ নিয়ে পূর্ণাঙ্গ হাই স্কুলে উন্নীত হয় এবং "কিশলয়" এর পরিবর্তে "বি ও এফ হাই স্কুল" নামে নামান্তর করা হয়। ২০০১ সাল থেকে স্কুলটি গাজীপুরের এস. এস. সি পরীক্ষার একটি কেন্দ্র হিসেবে গৃহীত হয়।
মরমন
মরমন হচ্ছেন একজন ধর্মপ্রচারক যার নামানুসারে দ্য বুক অব মরমন গ্রন্থের নামকরণ হয়েছে। জোসেফ স্মিথ জুনিয়রের ভূমিকা অনুসারে মরমন ছিলেন একজন ধর্মপ্রচারক-ঐতিহাসিক যিনি বইটিকে সোনার প্লেটে খোদাই করেছিলেন। লেটার ডে সেইন্টগণ বিশ্বাস করেন মরমন এমন একজন ধর্মপ্রচারক ছিলেন যিনি চতুর্থ শতাব্দীতে আমেরিকায় বাস করেছিলেন।
মুম্বই দক্ষিণ লোকসভা কেন্দ্র
মুম্বই দক্ষিণ লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি মুম্বই শহর জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল মুম্বাই দক্ষিণ লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্রসমূহ
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই শহর জেলায় অবস্থিত।
মুম্বই দক্ষিণ লোকসভা কেন্দ্র বিজয়ী বর্তমান ও প্রাক্তন সংসদ
মুম্বই দক্ষিণ লোকসভা কেন্দ্র বিজয়ী বর্তমান সংসদ শিব সেনা দলের সদস্য অরবিন্দ গণপত সাবন্ত এবং যিনি গত দুই বারের সংসদ (২০১৪ ও ২০১৯।
মতিঝিল মডেল স্কুল এন্ড কলেজ
মতিঝিল মডেল স্কুল এন্ড কলেজ বাংলাদেশের একটি বিদ্যালয় যা ঢাকার মতিঝিল এলাকায় অবস্থিত। ১৯৮০ সালে বিদ্যালয়টি প্রতিষ্ঠিত হয়। মতিঝিল এলাকার বীর মুক্তিযোদ্ধা মেসবাহ উদ্দিন সাবু এজিবি কলোনীর কিছু শিক্ষানুরাগী এলোটিদের সাথে নিয়ে এ বিদ্যালয়টি প্রতিষ্ঠা করেন। এখানে আনুমানিক বারো হাজারের বেশি ছাত্র -ছাত্রী পড়াশুনা করে। স্কুলটি দুটি শাখাতে পরিচালিত হয়, প্রধান শাখাটি ঢাকার মতিঝিলের এজিবি কলোনীতে এবং অপর শাখাটি বাসাবোয় অবস্থিত। বিদ্যালয়টি প্রভাতি (বাংলা বালিকা) এবং দিবা (বাংলা বালক)  শিফটে পরিচালিত হয়। স্কুলের জন্য ইংরেজি ভার্সন আছে। দুই শাখাতে ইংরেজি ভার্সন পরিচালিত হয়। ইংরেজি ভার্সনের প্রভাতি (বালিকা ১ম-১০ম এবং বালক ক্লাস ১ম-৫ম) এবং দিবা (বালক ক্লাস ৬ষ্ঠ -১০ম) শিফটে পরিচালিত হয়। কলেজের একটি শাখা মাত্র বিদ্যমান। কলেজ শাখার নিজস্ব কোন ভবন নাই তাই তারা স্কুল শাখার মধ্যে তাদের কার্যক্রম সম্পন্ন করে। কলেজ শাখাটি শুধুমাত্র বালিকাদের জন্য এবং কলেজ প্রভাতি (একাদশ-দ্বাদশ) শিফটে পরিচালিত হয়।
মতিঝিল ব্রাঞ্চ
মতিঝিল ব্রাঞ্চ কমলাপুর রেলওয়ে স্টেশন থেকে ২০০ গজ পশ্চিম - উত্তর কোণে মতিঝিল কলোনী মধ্যে প্রতিষ্ঠানটি অবস্থিত। এরিয়া কোড 1000
বাসাবো ব্রাঞ্চ
এটি খিলগাঁও ফ্লাইওভার বা আতীশ দীপংকর মহাসড়ক থেকে ১০ গজ দূরে উত্তরে মেইন গেট। এরিয়া কোড 1214
কলেজ
কলেজ শাখার নিজস্ব কোন ভবন নাই বলে তারা মূল স্কুল ভবনের ৬ তালা, ৭ তালা, ৮ তালা এবং ৯ তালায় কলেজ ক্লাস পরিচালনা করে ।
মূল শাখা প্রতিষ্ঠা
১৯৮০ সালে বিদ্যালয়টি প্রতিষ্ঠিত হয়। এই স্কুল প্রয়াত মোঃ আবুল কাশেম, প্রয়াত মোঃ আতিয়ার রহমান এবং প্রয়াত মেসবাহ উদ্দিন সাবু দ্বারা প্রতিষ্ঠিত হয়েছিল।
বাসাবো শাখা প্রতিষ্ঠা
১৯৯৫ সালে মূলস্কুলের পাশাপাশি শাখাস্কুল প্রতিষ্ঠিত হয়, আগে তা শাজাহানপুর পরিচালনা করা হতো যা পরে স্থানান্তর করে বর্তমানে বাসাবোতে স্বভূমিতে কার্যক্রম পরিচালনা করছে।
মতিঝিল ব্রাঞ্চ
মতিঝিল ব্রাঞ্চ এ ৩ টি ভবন রয়েছে। মূল স্কুল ভবন ৬ তলা বিশিষ্ট, পূর্ব পাশে ভবনটি ৬ তলা বিশিষ্ট লাল রং এ ভবন এবং পশ্চিম পাশে ভবনটি ৯ তলা বিশিষ্ট। ৩ ভবনে মোট ৮০ টি কক্ষ রয়েছে। প্রভাতী বালিকা ১ তালা থেকে ৫ তালা পর্যন্ত করানো হয়। দিবা বালক ১ তালা থেকে ৯ তালা পর্যন্ত করানো হয়। মতিঝিল শাখ শিক্ষাক মিলনায়তন ৩ তালাতে অবস্থিত।
বাসাবো ব্রাঞ্চ
বাসাবো শাখাতে মূলত একটি টিনশেড ভবন বিদ্যমান এবং তিনতলা বিশিষ্ট একটি গোলাপের রং এর ভবন আছে।
ইংরেজি ভার্সন
ইংরেজি ভার্সনের নিজেদের কোনো নিজেদের ভবন নাই তাই তারা স্কুল ভবনে তাদের ক্লাস করায়। দুই শাখাতে ইংরেজি ভার্সন আছে এবং কলেজের জন্য কেনো ভার্সন নাই। মতিঝিল ইংরেজি ভার্সন শাখ শিক্ষাক মিলনায়তন ৩ তালাতে অবস্থিত।
কলেজ
কলেজ শাখটি মতিঝিল শাখা ভবনে পরিচালনা করা হয়। কলেজে শিক্ষাক মিলনায়তন ৬ তালাতে অবস্থিত। কলেজের ক্লাসগুলো প্রভাতী ৬ তালা থেকে ৯ তালাতে করানো হয়।
প্রশাসন
মতিঝিল মডেল স্কুল এন্ড কলেজের ২০২২ সালে নির্বাচিত গভর্নিং বডির বর্তমান সদস্যবৃন্দ।
স্কাউট
মতিঝিল মডেল স্কুল এন্ড কলেজ স্কাউট গ্রুপ ৬৯ নং দল বাংলাদেশ স্কাউটের অন্যতম সক্রিয় স্কাউট গ্রুপ। প্রতি বছর আমাদের স্কাউটরা আন্তর্জাতিক/জাতীয়/মেট্রো ক্যাম্পে অংশগ্রহণ করে এবং র‌্যাঙ্ক স্থান পায়। এবং প্রতি বছর বিপুল সংখ্যক স্কাউট "প্রেসিডেন্টস স্কাউটস অ্যাওয়ার্ড" অর্জন করে।
বার্ষিক অনুষ্ঠানাদি
প্রতি প্রতিবছরে শুরুতে বার্ষিক ক্রিয়া প্রতিযোগিতা হয়ে থাকে।
মতিঝিল মডেল আইটি ক্লাব
তথ্য প্রযুক্তি বিষয় নিয়ে এই ক্লাব করা হয়েছে যা ৫ তলা কোম্পিউটের ল্যাবে পরিচালনা করা হয়।
মতিঝিল মডেল ডিবেটিং ক্লাব
মতিঝিল মডেল ডিবেটিং ক্লাব যাত্রা শুরু করে ১৯৮০ সালে। কিন্তু কিছু সমস্যার কারণে তা বন্ধ হয়ে যায়। কিন্তু আবার ২০০৭ সালে কিছু পূর্ববর্তী ছাত্র এই ক্লাব পুনর্গঠনের জন্য হাত দেখায় এবং একটি আন্তঃগৃহ বিতর্ক প্রতিযোগিতার আয়োজন করে। এরপর আবার ২০১১ ও ২০১৩ সালে পরবর্তী দুটি আন্তঃহাউস প্রতিযোগিতার আয়োজন করা হয়েছে। বাইরে বিতর্ক করেও সাফল্য পেয়েছে ক্লাবটি।
মতিঝিল মডেল ইংলিশ ল্যাঙ্গুয়েজ ক্লাব
এই ক্লাব টি ইংলিস ভাষা বিষয় নিয়ে দক্ষতা বাড়ানো জন্য করা হয়েছে।
সমালোচনা
এই স্কুলটি বিভিন্ন কাজে সফলতা দেখলেও ২০১৯ সালে গভর্নিং বডির চেয়ারম্যানের বিরুদ্ধে দুর্নীতি ও স্বেচ্ছাচারিতার অভিযোগ তোলা হয়। তার বিরুদ্ধে স্কুল ফান্ডে দুর্নীতি করা অভিযোগ তোলা হয়। পরে বাংলাদেশ সরকারের হস্তক্ষেপের মধ্য দিয়ে গবর্নিং বডি চেয়ারম্যানকে চাকরীচ্যুত করা হয়।
গ্রন্থাগার
গ্রন্থাগারটি স্কুল প্রাঙ্গণের মতিঝিল ব্রাঞ্চ এ মূল স্কুল ভবনের ২ তলায় অবস্থিত। নাটক, গল্প, উপন্যাস, কবিতা, সাধারণ জ্ঞানের বই এবং কিছু পাঠ্য বই রয়েছে। এখানে মোট ৫০০০ বই রয়েছে।
ক্যান্টিন
স্কুল প্রাঙ্গণের নিচে তালা মাঠে ও সাত তালায় ক্যান্টিন আছে। স্কুলে বাইরের একটি ক্যান্টিন আছে। শিক্ষার্থীরা সেখান থেকে বই, খাতা, কলম পেন্সিল সহ যাবতীয় জিনিস কিনতে পারবে
আমাদের শাদা বাড়ি
নন্দিত কথাসাহিত্যিক হুমায়ূন আহমেদের একটি উপন্যাস আমাদের শাদা বাড়ি। উপন্যাসটি ১৯৯৬ সালে প্রথম প্রকাশিত হয়। প্রকাশনা সংস্থা সময় প্রকাশন।
বইটি উত্তম পুরুষের জবানিতে লেখা।
কাহিনীসংক্ষেপ
ইংল্যান্ডে বসবাসরত মইনুদ্দিনের পুরনো ঢাকার বাড়িতে অনেক দিন ধরে বসবাস করছে রঞ্জুর পরিবার। তাদের মাঝে এই বাড়ি নিয়ে যেমন হীনম্মন্যতা রয়েছে ঠিক এরকম সুন্দর বাড়িতে থাকতে পেরে তারা গর্বিত। বাড়ির উন্নয়নের নাম করে রঞ্জুর বাবা মাঝে মাঝে মইনুদ্দিনের থেকে টাকা নেয় কিন্তু কাজে লাগায় তার নিজের ব্যবসায়। তবুও ব্যবসার কোনো উন্নতি ঘটে না। একবার মইনুদ্দিন দেশে আসবে বলে ঠিক করে। রঞ্জুর বাবার মানসিক চাপে ভুগতে থাকে। একসময় মইনুদ্দিনের মৃত্যুর খবর আসে। মৃত্যুর আসে সে বাড়িটি রঞ্জুর মা’র নামে লিখে দিতে চেয়েছিল। বাবার ইচ্ছে অনুযায়ী মইনুদ্দিনের মেয়ে রঞ্জুর মা’র নামে বাড়ি লিখে দেয়।
বাড়ির মালিকানা পাওয়ার পড়ে রঞ্জুদের বাড়ির পরিবেশ পাল্টে যায়। রঞ্জুর মেজ ভাই ইস্তিয়াক বাড়ি ডেভেলপারদের দিতে চায়। অন্যদিকে রঞ্জুর বাবা মাঝে মাঝে তার মৃত বন্ধুকে দেখতে পায়। একপর্যায়ে বাড়ি রঞ্জুর মায়ের নামে লিখে দেয়া নিয়ে বিভিন্ন কথা হয়।
একদিন বিকেলে বাড়িতে ২ জন উকিল আসে। তাদের একজন হাতে স্ট্যাম্প পেপার নিয়ে আসে। রঞ্জুর মা তাদের নিয়ে ভেতরে চলে যান।
প্রাণিজ বিষ
প্রাণিজ বিষ বা ভেনম হল প্রাণিদেহে উৎপন্ন হওয়া এক ধরনের বিষাক্ত নিঃসরণ। এই বিষাক্ত নিঃসরণটি বিভিন্ন ধরনের প্রানীর মধ্যেই পাওয়া যায়। এরমধ্যে শিকারি প্রাণি থেকে শুরু করে মেরুদণ্ডী ও অমেরুদণ্ডী প্রাণী অন্তর্ভুক্ত। এ নিঃসরণটিতে কমপক্ষে চারধরনের বিষাক্ত বস্তু থাকে যা মৃত্যু ঘটাতে পারে। বিষাক্ত বস্তুগুলো হল: নেক্রোটক্সিন ও সাইটোটক্সিন, যা দেহের কোষগুলোকে মেরে ফেলে; নিউরোটক্সিন, যা নার্ভাস সিস্টেমকে অকার্যকর করে; এবং মায়োটক্সিন; যা মাংসপেশীকে অসাড় করে ফেলে।
জৈবিকভাবে, ভেনমকে সাধারণ বিষ থেকে আলাদা করা হয় কারণ বিষ খাওয়া হয় বা পাকস্থলিতে গ্রহণ করা হয়, অপরদিকে ভেনম কামড়, দংশন বা অনুরূপ ক্রিয়ায় সরবরাহ করা হয়। ভেনমযুক্ত প্রাণী প্রতি বছর হাজার হাজার মানুষের মৃত্যুর কারণ। যদিও বিভিন্ন ভেনমে পাওয়া বিষাক্ত বস্তু অনেক রোগের চিকিৎসায় ব্যবহৃত হয়।
নিধি বুলি
নিধি অশোক বুলি (निधि बुले, জন্ম ১৪ আগস্ট ১৯৮৬ ইন্দোরে) একজন টেস্ট এবং ওডিআই ক্রিকেটার যিনি ভারতের জাতীয় মহিলা ক্রিকেট দলের প্রতিনিধিত্ব করেন। তিনি ভারতীয় ঘরোয়া লিগে এয়ার ইন্ডিয়ার প্রতিনিধিত্ব করেন।
মেইকটিলা জেলা
মেইকটিলা জেলা মধ্য বার্মার মান্দালয় বিভাগের একটি জেলা ।
জনপদ
জেলাটি নিম্নলিখিত শহরতলির সমন্বয়ে গঠিত:
ডেরেক ওয়ালকট‌
থাম্ব|মরনে ফরচুনে ডেরেক ওয়ালকটের কবর ডেরেক এলটন ওয়ালকট, ওবিই, ওসিসি (Derek Alton Walcott; ২৩ জানুয়ারি, ১৯৩০ - ১৭ মার্চ, ২০১৭) সেন্ট লুসিয়ায় জন্মগ্রহণকারী বিখ্যাত কবি ও বিশিষ্ট নাট্যকার। ১৯৯২ সালে তিনি সাহিত্যে নোবেল পুরস্কার লাভ করেন। ১৯৯০ সালে হোমারীয় মহাকাব্য ওমেরজ নিয়ে কাজ করেন যা তার বৃহৎ অর্জন হিসেবে বিবেচিত। দ্য ওয়াশিংটন পোস্ট বইটির উচ্ছসিত প্রশংসা করে এবং দ্য নিউইয়র্ক টাইমস বুক রিভিউ থেকে ১৯৯০ সালের সেরা বইরূপে আখ্যায়িত করা হয়েছিল।
ওয়ালকট সম্বন্ধে মন্তব্য করতে গিয়ে রবার্ট গ্রেভস লিখেছিলেন যে, "কাছাকাছি ও নিবিড়ভাবে কাব্যকে ইংরেজি ভাষায় বুঝতে কেউ অসমর্থ হলে সমসাময়িককালে একমাত্র তিনিই এর অভ্যন্তরীণ মাহাত্ম্য বুঝতে সক্ষম।" ২০১১ সালে হুয়াইট ইগ্রেটস কাব্যগ্রন্থের জন্যে টি. এস. ইলিয়ট পুরস্কারে ভূষিত হন তিনি। বর্তমানে তিনি এসেক্স বিশ্ববিদ্যালয়ের অধ্যাপকরূপে কর্মরত আছেন।
প্রারম্ভিক জীবন
ডেরেক ওয়ালকট ওয়েস্ট ইন্ডিজ বা পশ্চিম ভারতীয় দ্বীপপুঞ্জের সেন্ট লুসিয়ার ক্যাস্ট্রিজে জন্মগ্রহণ করেন ও সেখানেই শৈশবকাল অতিক্রমণ করেন। বিশিষ্ট নাট্যকার রডেরিক ওয়ালকট নামীয় তার এক যমজ ভাই ও পামেলা ওয়ালকট নাম্নী এক বোন রয়েছে। পরিবারটি শঙ্কর গোত্রীয় এবং নৃ-তাত্ত্বিকভাবে ভিন্ন। তার দুই শ্বেতাঙ্গ দাদা এবং দুই কৃষ্ণাঙ্গ দাদী রয়েছে। তার পরিবার আফ্রিকা ও ইউরোপীয় বংশোদ্ভূত, যা ঐ দ্বীপপুঞ্জের ঔপনিবেশিক কারণে তৈরী হয়েছে। এ বিষয়ে তিনি তার কবিতায় ফুঁটিয়ে তুলেছেন। মা শিক্ষয়িত্রী ছিলেন, শিল্পকলাকে ভালবাসতেন এবং গৃহমধ্যে প্রায়শঃই কবিতা আবৃত্তি করতেন। বাবা চিত্রকর ছিলেন ও কবিতা লিখতেন। ৩১ বছর বয়সে যমজের গর্ভধারণের সময় স্ত্রীকে ফেলে রোগে আক্রান্ত হয়ে মারা যান। ওয়ালকটের পরিবার সংখ্যালঘু মেথডিস্ট সম্প্রদায়ের অধিবাসী ছিলেন। ক্যাথলিক সংস্কৃতিতে প্রভাববিস্তারকারী ফরাসী ঔপনিবেশিক শাসনামলে সম্প্রদায়ের হওয়ায় বেশ ত্যাগ শিকার করতে হয় তাদেরকে।
কর্মজীবন
বৃত্তিধারী হয়ে তিনি জ্যামাইকার কিংস্টন অবস্থিত ওয়েস্ট ইন্ডিজ বিশ্ববিদ্যালয়ে অধ্যয়ন করেন। স্নাতক ডিগ্রী সম্পন্নের পর ১৯৫৩ সালে ওয়ালকট ত্রিনিদাদে ফিরে আসেন। সমালোচক, শিক্ষক এবং সাংবাদিক জীবনে অংশ নেন। ১৯৫৯ সালে ওয়ালকট ত্রিনিদাদ থিয়েটার ওয়ার্কশপ প্রতিষ্ঠা করেন। এরপর থেকে অদ্যাবধি প্রতিষ্ঠানটির পরিচালনা পরিষদে সক্রিয় রয়েছেন।
তরুণ বয়সে হ্যারল্ড সিমন্স নামীয় পেশাদার চিত্রশিল্পীর কাছে প্রশিক্ষণ নিয়েছিলেন যা তাকে পরবর্তী জীবনে অনুপ্রেরণা জুগিয়েছিল। ওয়ালকট ফরাসী চিত্রশিল্পী পল সেজান এবং গিওর্গিওনের শিল্পকর্ম থেকেও চিত্রকলায় ব্যাপকভাবে উদ্বুদ্ধ হয়েছিলেন।
ওয়ালকট লেখক হবার উদ্দেশ্যে পড়াশোনা করেছেন। তিনি ইংরেজির প্রতি গভীরভাবে আকৃষ্ট উন্মাদ কবি হিসেবে চিত্রিত হয়েছেন। আধুনিককালের কবি হিসেবে টি. এস. ইলিয়ট এবং এজরা পাউন্ডের ন্যায় ব্যক্তিত্বের দ্বারা ব্যাপকভাবে প্রভাবান্বিত হয়েছেন।
সম্মাননা
১৯৭২ সালে ওয়ালকট তার কাজের স্বীকৃতিস্বরূপ ব্রিটিশ সরকার কর্তৃক ওবিই পদবী লাভ করেন। ১৯৯২ সালে প্রথম ক্যারিবিয় লেখক হিসেবে সাহিত্যে নোবেল পুরস্কার লাভের সৌভাগ্য অর্জন করেন। নোবেল কমিটি পদক প্রদানের সময় ব্যক্ত করে যে, 'তিনি কবিতাকে আলোকোজ্জ্বল, ঐতিহাসিক দৃষ্টিকোণে বিবৃত করেছেন, বহুসংস্কৃতিকে মেলে ধরেছেন।'
২০০৯ সালে তিন বছর মেয়াদে অ্যালবার্টা বিশ্ববিদ্যালয়ে বৃত্তিধারী হন। ২০১০ সালে এসেক্স বিশ্ববিদ্যালয়ে কবিতার অধ্যাপক পদে অধিষ্ঠিত হন।
স্টার ট্রেক: দ্য নেক্সট জেনারেশন
স্টার ট্রেক: দ্য নেক্সট জেনারেশন (ইংরেজি ভাষায়: Star Trek: The Next Generation) স্টার ট্রেক ফ্র্যানচাইজের অন্তর্ভুক্ত একটি মার্কিন টেলিভিশন ধারাবাহিক যার স্রষ্টা জিন রডেনবারি। বিভিন্ন সময়ে ধারাবাহিকটির নির্বাহী প্রযোজক হিসেবে দায়িত্ব পালন করেছেন জিন রডেনবারি, রিক বেরমান এবং মাইকেল পিলার। স্টার ট্রেক এর মূল ধারাবাহিক তথা দি অরিজিনাল সিরিজ এর প্রচার শেষ হওয়ার ২৪ বছর পর এর প্রচার শুরু হয়। এই ধারাবাহিকের কাহিনীর পটভূমি ২৪শ শতক, ২৩৬৪ থেকে ২৩৭০ খ্রিস্টাব্দ পর্যন্ত। অরিজিনাল সিরিজের পটভূমি গত হয়ে যাওয়ার প্রায় ১০০ বছর পরের ঘটনা বিধৃত হয়েছে এতে। টিএনজি-তে একটি নতুন স্টারশিপ এন্টারপ্রাইজ এবং সব নতুন ক্রুদের দেখানো হয়েছে। ক্যাপ্টেন জন-লুক পিকার্ডের চরিত্রে অভিনয় করেছেন ব্রিটিশ মঞ্চ অভিনেতা প্যাট্রিক স্টুয়ার্ট। প্রতিটি পর্ব শুরু হয় স্টুয়ার্টের কণ্ঠে বলা এই কথাগুলো দিয়ে: Space: the final frontier. These are the voyages of the starship Enterprise. Its continuing mission: to explore strange new worlds, to seek out new life and new civilizations, to boldly go where no one has gone before. (মহাশূন্য: চূড়ান্ত সীমান্ত। এগুলি হল স্টারশিপ এন্টারপ্রাইজের যাত্রা। এর অব্যাহত লক্ষ্য: অদ্ভুত নতুন জগতের অন্বেষণ করা, নতুন জীবন এবং নতুন সভ্যতার সন্ধান করা, সাহসের সাথে যেখানে কেউ আগে যায়নি সেখানে যাওয়া।)
হাইড্রোজেন সায়ানাইড
হাইড্রোজেন সায়ানাইড (Hydrogen cyanide) হচ্ছে একটি বর্ণহীন, অত্যন্ত বিষাক্ত রাসায়নিক যৌগ। এর রাসায়নিক সংকেত । সাধারণ কক্ষ তাপমাত্রায়ই (২৬ °C বা ৭৮.৮ °F) হচ্ছে এর স্ফূটনাঙ্ক। এটি একটি সরলরৈখিক যৌগ, যা নাইট্রোজেনের সাথে ত্রৈত বন্ধন ও কার্বনের সাথে একক বন্ধন সৃষ্টির মাধ্যমে যৌগ গঠন করে। হাইট্রোজেন সায়ানাইডের একটি মাইনর টটোমার রয়েছে, যা বা হাইড্রোজেন আইসোসায়ানাইড নামে পরিচিত।
হাইড্রোজেন সায়ানাইড শিল্পকারখানায় বাণিজ্যিক ভিত্তিতে উৎপাদন করা হয়। বিভিন্ন রকমের রায়ানিক যৌগে এটি সূচক হিসেবে ব্যবহৃত হয়। যৌগগুলো পলিমার থেকে ফার্মাসিউটিক্যালস সংক্রান্তও হয়ে থাকে।
বাইচুং ভুটিয়া
প্রথম জীবন
বাইচুং ভুটিয়ার জন্ম হয় ভারতের সিকিম রাজ্যের টিনকিটামে। তার পড়াশোনা আরম্ভ হয় পূর্ব সিকিমের পাকিয়ঙের (Pakyoung) সেন্ট জেভিয়ার্স বিদ্যালয়ে। তিনি এরপর স্পোর্টস অথরিট অফ ইন্ডিয়ার স্কলারশিপ পান এবং গ্যাংটকের তাসি নামগ্যাল (Tashi Namgyal) অ্যাকাডেমিতে ভর্তি হন। তিনি সিকিমে অনেকগুলি বিদ্যালয় এবং স্থানীয় ক্লাবের হয়ে খেলেন। ১৯৯২ সালের সুব্রত কাপে তার খেলা তাকে বড় ক্রীড়া প্রতিষ্ঠানগুলির নজরে আনে।
ব্যক্তিগত জীবন
বাইচুং ২০০৪ সালের ২৭ ডিসেম্বর তার দীর্ঘদিনের বান্ধবী মাধুরী টিপনিসকে বিয়ে করেন।
উত্তরা অভিমন্যু
উত্তরা অভিমন্যু একটি বলিউডের চলচ্চিত্র । এটি ১৯৪৬ সালে মুক্তি পেয়েছিল।
দক্ষিণা জেলা
দক্ষিণা জেলা (ဒက္ခိဏခရိုင်) মিয়ানমারের নাইপিদো ইউনিয়ন অঞ্চলের একটি জেলা।
পর্বত
দক্ষিণা জেলায় দুইটি নামকরা পাহাড় আছে। কেতমাউত তাউং সর্বোচ্চ বিন্দু। সবচেয়ে বিশিষ্ট পর্বত হল হামানবাইয়া তাউং।
পাবনা পলিটেকনিক ইনস্টিটিউট
পাবনা পলিটেকনিক ইনস্টিটিউট বাংলাদেশের অন্যতম প্রাচীন পলিটেকনিক ইনস্টিটিউট। এটি কারিগরি শিক্ষা বোর্ডের অধিনে পরিচালিত একটি শিক্ষাপ্রতিষ্ঠান​।
চার বছর মেয়াদি ডিপ্লোমা কোর্সে সুযোগ র​য়েছে আটটি ভিন্ন পাঠ্য বিষয়ে। প্রথম বর্ষে মাত্র ৪২০ জন ছাত্র-ছাত্রী এবং চারটি প্রযুক্তি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা-ইন-ইঞ্জিনিয়ারিং কোর্স চালু হয়। অত্র প্রতিষ্ঠানে চার বছর মেয়াদী এই কোর্সে ৮টি বিভাগ চলমান রয়েছে।
ইতিহাস
১৯২৪ সালে তাড়াশের জমিদার শ্রী বনমালী রায় কর্তৃক বর্তমানে নগরবাড়ী মহাসড়কের দক্ষিণ পার্শ্বে পাবনা শহরে বিএল ইলিইয়ট টেকনিক্যাল স্কুল নামে একটি কারিগরি শিক্ষাপ্রতিষ্ঠান প্রতিষ্ঠিত হয়। ১৯৬০ এর দশকে ততকালীন পাকিস্তান সরকারের ৫ম বার্ষিকী পরিকল্পনার অংশ হিসাবে পূর্ব পাকিস্তানের বহু জেলাতে পলিটেকনিক ইনস্টিটিউট স্থাপিত হয়। তারই অংশ হিসেবে পাবনা জেলাতে ১৯৬২ সালে উক্ত টেকনিক্যাল স্কুলটি "পাবনা পলিটেকনিক ইনস্টিটিউট" নামে প্রতিষ্ঠিত হয়। ১৯৭০ সালের ১০ই জানুয়ারি তৎকালীন পরিচালক (কারিগরি শিক্ষা) ড. ওয়াকার আহম্মদ বিশ্ব বিদ্যালয় কলেজের উত্তর-পশ্চিম পার্শে ইছামতি নদীর উপকন্ঠে ৩০ একর জমির উপর বর্তমানে ক্যাম্পাসের ভীতি প্রস্তর স্থাপন করে ইহার ঐতিহাসিক অগ্রযাএা তরান্তিত করেন। নির্মাণ কাজ সমাপ্তির পর তিনটি প্রযুক্তি নিয়ে ১৯৭৮ সালে নূতন ক্যাম্পাসে একাডেমিক কার্যক্রম শুরু হয়।
অবস্থান
পাবনা পলিটেকনিক ইনস্টিটিউট পাবনা শহর এলাকার​ গাংকোলায় অবস্থিত। এর উত্তরে ইনস্টিটিউট অব টেক্সটাইল ইঞ্জিনিয়ারিং অ্যান্ড টেকনোলজি, দক্ষিণে কারিগরি শিক্ষক প্রশিক্ষণ মহাবিদ্যালয় এবং পশ্চিমে পাবনা -চাটমোহর​ হাইওয়ে, পূর্ব দিকে পাবনা এডওয়ার্ড কলেজের ক্যাম্পাস অবস্থিত​।
টেকনোলজি
একাডেমিক প্রযুক্তিসমূহের মধ্যে রয়েছে
ছাত্রাবাস
ছাত্রদের জন্য একটি এবং ছাত্রীদের জন্য একটি আবাসিক হল রয়েছে।
সাফল্য
সাইবার সিকিউরিটি চ্যালেঞ্জ-২০১৮’ শীর্ষক প্রতিযোগিতায় চ্যাম্পিয়ন হয় পাবনা পলিটেকনিক ইনস্টিটিউট। এই ইনস্টিটিউটের ‘এর স্কোয়াড বাংলাদেশ’ দল চ্যাম্পিয়ন হয়। দলের সদস্যরা হলেন প্রিয়াল ইসলাম, মো. আবদুল্লাহ ও তাসদির আহমেদ।
যৌনভীতি
যৌনভীতি বা সেক্সোফোবিয়া হ'ল যৌন অঙ্গ বা যৌন ক্রিয়াকলাপগুলির ভয় এবং বৃহত্তর অর্থে যৌনতার ভয়। এমন হতে পারে, তার শিক্ষাগত পটভূমি, ব্যক্তিগত অভিজ্ঞতা এবং মানসিকতার উপর ভিত্তি করে বা ধর্মীয় গোষ্ঠী, প্রতিষ্ঠান বা রাজ্যের সমষ্টিগত সত্তার অবস্থানের ভিত্তিতে ব্যক্তির মনোভাবের ক্ষেত্রে এরুপ বিরুপ একটা প্রভাব পরতে পারে।
স্বাস্থ্য
অন্যথায়, ইতিহাসবিদ এবং সমাজবিজ্ঞানী সিন্ডি প্যাটন যৌনভীতিকে অন্যতম প্রধান ট্রেন্ড হিসাবে চিহ্নিত করেছেন যা গ্রেট ব্রিটেনের এইচআইভি মহামারীর দ্বিতীয় ধাপের বিকাশের বৈশিষ্ট্যকে সংজ্ঞায়িত করে এবং হোমোফোবিয়া এবং জীবাণুফোবিয়ার সাথে চিহ্নিত করে।
কাজী নজরুল ইসলামের রচনাবলি
কাজী নজরুল ইসলাম বিংশ শতাব্দীর অন্যতম জনপ্রিয় বাঙালি কবি, সঙ্গীতজ্ঞ, সংগীতস্রষ্টা, দার্শনিক, যিনি বাংলা কাব্যে অগ্রগামী এবং অনন্য ভূমিকা রেখেছেন। ভারতের পশ্চিমবঙ্গে  জন্ম নেয়া এই কবি বাংলা ভাষার অন্যতম সাহিত্যিক, দেশপ্রেমী এবং বাংলাদেশের জাতীয় কবি। নিম্নে তার রচিত সাহিত্য কর্মের একটি তালিকা দেয়া হলঃ
সঙ্গীত গ্রন্থাবলী
thumb|right|220px|নজরুল সঙ্গীতের স্বরলিপি গ্রন্থের প্রচ্ছদ চিত্র। নজরুল নিজেই স্বরলিপি করেছিলেন।
পিটার ম্যাথিউজ (ভাষাবিজ্ঞানী)
পিটার হিউগো ম্যাথিউজ (Peter Hugoe Matthews) (জন্ম ১৯৩৪ - ) একজন ব্রিটিশ ভাষাবিজ্ঞানী। বর্তমানে তিনি সেন্ট জন্‌স কলেজ, ক্যামব্রিজ-এর একজন ফেলো। ১৯৮০ থেকে ২০০০ সাল পর্যন্ত তিনি ক্যামব্রিজ বিশ্ববিদ্যালয়ের ভাষাবিজ্ঞান বিভাগের অধ্যাপক ও প্রধান হিসেবে কর্মরত ছিলেন। তিনি ১৯৮৫ সালে ব্রিটিশ একাডেমির ফেলো নির্বাচিত হন।
ম্যাথিউজ রূপপমূলতত্ত্বের উপর লেখার জন্য ভাষাবিজ্ঞানী মহলে সুপরিচিত। তিনি এ বিষয়ের উপর দুইটি বই প্রকাশ করেছেন।
ফটিকছড়ি উপজেলা
ফটিকছড়ি বাংলাদেশের চট্টগ্রাম জেলার অন্তর্গত একটি উপজেলা।
ইতিহাস
১৬৬৬ খ্রিষ্টাব্দে দিল্লীর বাদশা আওরঙ্গজেবের শাসনকালে বাংলার শাসনকর্তা সুবেদার শায়েস্তা খানের পুত্র বুজুর্গ উমেদ আলী খাঁ আরাকান রাজাকে পরাজিত করে চট্টগ্রাম দখল করে এর নামকরণ করেন ইসলামাবাদ। শাসনকার্যের সুবিধার জন্য ও শান্তি শৃঙ্খলা রক্ষাকল্পে সমগ্র এলাকাকে ৭টি চাকলায় ভাগ করে এক একটি পরগণার এক একটি নামকরণ করেন। বাংলার বার ভুঁইয়াদের অন্যতম স্বাধীনতাকামী ঈসা খাঁ এ অঞ্চলে অবস্থানকালে বাইশপুর সমন্বয়ে ঐতিহাসিক ‘ইছাপুর পরগণা’ গঠন করেন। বঙ্গশার্দুল ঈসা খাঁর নামানুসারেই সাবেক ইছাপুর পরগণাই পরবর্তীতে বর্ধিত আকারে হয় বর্তমানের ফটিকছড়ি উপজেলা।
১৯৭১ সালের মার্চে এম আর সিদ্দিকী, মেজর জিয়াউর রহমান, জোনাল কমান্ডার মির্জা আবু মনসুর এবং স্থানীয় মুক্তিযোদ্ধারা রামগড়ে মুক্তিযুদ্ধ ক্যাম্প স্থাপন করেন। ট্রেনিং নেওয়ার জন্য চট্টগ্রামের মুক্তিযোদ্ধারা ভারতে যেত ফটিকছড়ি হয়ে এবং ট্রেনিং নিয়ে ফিরত একই পথে। এ কারণে ফটিকছড়িকে চট্টগ্রামের মুক্তিযোদ্ধাদের প্রবেশদ্বার বলা হয়। এ উপজেলার নানুপুর গ্রামের আবু সোবহান স্কুলের মাঠে ছিল শরণার্থী শিবির। মুক্তিযুদ্ধে ফটিকছড়ির প্রায় ১৫০০ মুক্তিযোদ্ধা অংশগ্রহণ করেন। গণকবর: ৪টি, (লেলাং চা বাগান, মাইজভাণ্ডার দরবার শরীফ, বাগানবাজার, দাঁতমারা)
নামকরণ
ফটিক অর্থ স্বচ্ছ ও ছড়ি অর্থ পাহাড়িয়া নদী, ক্ষুদ্র স্রোতস্বতী, ঝর্ণা বা খাল। উপজেলার পশ্চিমাংশে ফটিকছড়ি খাল নামক একটি স্বচ্ছ ঝর্ণা আছে। নৈসর্গিক সৌন্দর্য্যে ভরা খালটি সীতাকুণ্ড পাহাড়ী রেঞ্জ থেকে উৎপন্ন হয়ে যোগিনী ঘাটা নামক স্থানে হালদা নদীর সাথে মিলিত হয়েছে। একসময় ফটিকছড়ি উপজেলার অবস্থান ছিল ভূজপুরের দক্ষিণ প্রান্ত দিয়ে প্রবাহিত এই ফটিকছড়ি খালের তীরে। ফটিকছড়ি খাল হতেই এই থানার নামকরণ হয়।
আয়তন
ফটিকছড়ি উপজেলার মোট আয়তন ৭৭৩.৫৪ বর্গ কিলোমিটার (১,৯১,১৪৬ একর) এবং এটি আয়তনের দিক থেকে চট্টগ্রাম জেলার সবচেয়ে বড় উপজেলা।
জনসংখ্যার উপাত্ত
২০১১ সালের আদমশুমারি অনুযায়ী ফটিকছড়ি উপজেলার মোট জনসংখ্যা ৫,২৬,০০৩ জন। এর মধ্যে পুরুষ ২,৫৯,৭৩০ জন এবং মহিলা ২,৬৬,২৭৩ জন। মোট পরিবার ১,০০,০০৯টি। এ উপজেলায় মোট জনসংখ্যার ৮৭% মুসলিম, ১০% হিন্দু এবং ৩% বৌদ্ধ ও অন্যান্য ধর্মাবলম্বী।
অবস্থান ও আয়তন
চট্টগ্রাম জেলা সদর থেকে প্রায় ৪০ কিলোমিটার উত্তরে ২২°৩৫´ থেকে ২২°৫৮´ উত্তর অক্ষাংশ এবং ৯১°৩৮´ থেকে ৯১°৫৭´ পূর্ব দ্রাঘিমাংশ জুড়ে ফটিকছড়ি উপজেলার অবস্থান। এ উপজেলার উত্তরে ভারতের ত্রিপুরা, দক্ষিণে হাটহাজারী উপজেলা, পূর্বে রাউজান উপজেলা, রাঙ্গামাটি জেলার কাউখালী উপজেলা ও খাগড়াছড়ি জেলার লক্ষ্মীছড়ি উপজেলা, মানিকছড়ি উপজেলা ও রামগড় উপজেলা, পশ্চিমে মীরসরাই উপজেলা ও সীতাকুণ্ড উপজেলা।
প্রশাসনিক এলাকা
১৯১৮ সালে ফটিকছড়ি থানার সৃষ্টি হয়। ১৯৮৩ সালে ফটিকছড়ি থানাকে উপজেলায় রূপান্তর করা হয়। ২০০৭ সালের ২১ জুলাই বাংলাদেশ পুলিশের আই জি নূর মোহাম্মদ ফটিকছড়ি থানার মধ্যে নতুন ভূজপুর থানার উদ্বোধন করেন। ফটিকছড়ি উপজেলায় ২টি থানা, ২টি পৌরসভা, ১৮টি ইউনিয়ন, ১০২টি মৌজা এবং ১৯৯টি গ্রাম আছে।
ভূজপুর থানার আওতাধীন ৭ টি ইউনিয়ন।
ভূ-প্রকৃতি
right|thumb|ফটিকছড়ি খালের উপর সেতু, যে নদীর নামে ফটিকছড়ি উপজেলার নামকরণ হয়। দুই পাহাড়ের মাঝে অবস্থিত ফটিকছড়ি ভূ-প্রাকৃতিক দিক দিয়ে নৈসর্গিক সৌন্দর্য্যে পরিপূর্ণ। পশ্চিম প্রান্তে সীতাকুণ্ড পাহাড়ী রেঞ্জ, যার বিস্তৃতি ভারতের ত্রিপুরা রাজ্য হতে শুরু হয়ে চট্টগ্রাম শহর পর্যন্ত। এই পাহাড়ের অপর পাড়ে সীতাকুণ্ড উপজেলা এবং মীরসরাই উপজেলা। পূর্ব প্রান্তে পার্বত্য চট্টগ্রামের পাহাড়। ফটিকছড়ির প্রধান নদী হালদা। হালদা নদী উপজেলার মধ্যভাগ চিরে উত্তর দিক হতে দক্ষিণে প্রবাহিত হয়েছে। অন্যান্য নদী এবং খালের মধ্যে রয়েছে সীতাকুণ্ড পাহাড়ী রেঞ্জ হতে উৎপন্ন হওয়া গজারিয়া, ফটিকছড়ি খাল, হারুয়ালছড়ি খাল। পার্বত্য চট্টগ্রামের পাহাড় থেকে উৎপন্ন মানিকছড়ি, ধুরুং খাল এবং সর্তা খাল।
শিক্ষা
right|thumb|ফটিকছড়ি বিশ্ববিদ্যালয় কলেজ ২০১১ সালের আদমশুমারি অনুযায়ী ফটিকছড়ি উপজেলার সাক্ষরতার হার ৫১.৪%। এ উপজেলায় ৫টি কলেজ, ২টি স্কুল এন্ড কলেজ, ৪৭টি মাধ্যমিক বিদ্যালয়, ৯টি বালিকা বিদ্যালয়, ৪টি নিম্ন মাধ্যমিক বিদ্যালয়, কামিল, আলিম এবং দাখিল সহ মোট ৪১টি মাদ্রাসা, ৩০০টি এবতেদায়ী ও কওমী মাদ্রাসা, ১৪৩টি সরকারি প্রাথমিক বিদ্যালয় এবং ২৫টি কিন্ডারগার্টেন আছে।
১। পাইন্দং হেদায়তুল ইসলাম দাখিল মাদ্রাসা,
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। ফটিকছড়ি উপজেলায় অবস্থিত ব্যাংকসমূহের তালিকা নিচে উল্লেখ করা হলো:
যোগাযোগ ব্যবস্থা
ফটিকছড়িতে বিদ্যমান কাঁচা পাকা মিলিয়ে সর্বমোট সড়ক-দৈর্ঘ্য হচ্ছে ৮৮০ কিলোমিটার। তার মধ্যে পাকা রাস্তার দৈর্ঘ্য ৩৯ কিলোমিটার, আধা পাকা রাস্তা ১৩৩ কিলোমিটার এবং কাঁচা রাস্তার দৈর্ঘ্য হচ্ছে ৭০৮ কিলোমিটার। ফটিকছড়ির উপর দিয়ে সড়ক ও জনপথ বিভাগের অধীনে দুটি আঞ্চলিক মহাসড়ক এবং তিনটি জেলা সড়ক গিয়েছে। আঞ্চলিক মহাসড়ক আর১৬০ (৯৮ কিমি দীর্ঘ) হাটহাজারী পৌরসভা হতে ফটিকছড়ি পৌরসভার উপর দিয়ে খাগড়াছড়ি গিয়ে পৌঁছেছে। আঞ্চলিক মহাসড়ক আর১৫১ (৪৮ কিমি দীর্ঘ) পেলাগাজীর দীঘির মোড় হতে কাজিরহাট, নারায়ণহাট এবং হেয়াকো হয়ে বারৈয়ারহাটে গিয়ে ঢাকা চট্টগ্রাম জাতীয় মহাসড়কের সাথে মিলিত হয়েছে। এছাড়াও জেলা সড়ক তিনটি হচ্ছে, Z1021 (২০ কিমি দীর্ঘ) নারায়ণহাট থেকে মীরসরাই, Z1619 (২৪ কিমি দীর্ঘ) ফটিকছড়ি পৌরসভা হতে রাউজান এবং Z1086 (২৩ কিমি দীর্ঘ) সীতাকুণ্ড হতে হাজারীখীল হয়ে পেলাগাজীর দীঘি পর্যন্ত।
একসময় নৌকা যোগে চট্টগ্রাম শহর হতে মালামাল আনা নেয়ার জন্য হালদা নদী নৌ-পথ হিসেবে ব্যবহৃত হতো। চাক্তাই থেকে মাল বোঝাই করে নৌকা আসতো নাজিরহাট, বিবিরহাট, কাজিরহাট এবং নারায়ণহাট পর্যন্ত। স্থল যোগাযোগ ব্যবস্থা সুলভ হওয়ায় এবং হালদার নাব্যতা কমে যাবার দরুণ নৌ-যোগাযোগ কমে এসেছে।
ফটিকছড়ি প্রায় বাংলাদেশের সকল মোবাইল অপারেটরের নেটওয়ার্কের আওতায় রয়েছে। উপজেলার বেশির ভাগ এলাকায় ইন্টারনেট ব্যবহার ও সুলভ।
পাঠাগার
১. জনতা ক্লাব-দৌলতপুর
২. সুয়াবিল বারমাসিয়া গণপাঠাগার
৩. অন্বেষণ পাঠাগার
৪. হারুয়ালছড়ি গণপাঠাগার
৪. সমপ্রযুগ পাঠাগার ফটিকছড়ি
৫. নারায়ণহাট ইউনিয়ন গণপাঠাগার
৬. সুয়াবিল ইসলামী গণপাঠাগার
৭. সবুজ ছায়া আদর্শ সংঘ পাঠাগার
৮.আহলে্ হক্ কোরআন প্রচার সংস্থা ও ইসলামি গণ পাঠাগার
দর্শনীয় স্থান
ফটিকছড়ি উপজেলার উল্লেখযোগ্য দর্শনীয় স্থানগুলোর তালিকা:
ইউলদুজ
ইউলডুজ ('স্টার') আফগানিস্তানে প্রকাশিত একটি সাপ্তাহিক উজবেক ভাষার সংবাদপত্র ছিল। ইউলদুজ আরবি লিপিতে প্রকাশিত হয়েছিল। পত্রিকাটি প্রথম ১৯৮০ সালের দিকে প্রকাশিত হয়েছিল।
এ কে এম নাজমুল হাসান
মেজর জেনারেল এ কে এম নাজমুল হাসান, এনডিসি, পিএসসি একজন বাংলাদেশি জেনারেল। তিনি বাংলাদেশের সীমান্তরক্ষী বাহিনী বর্ডার গার্ড বাংলাদেশের বর্তমান মহাপরিচালক।
শিক্ষাজীবন
হাসান ১৯৮৬ সালের ১৫ জুলাই ১৮তম বিএমএ দীর্ঘমেয়াদী কোর্সের সাথে বাংলাদেশ মিলিটারি একাডেমিতে যোগদান করেন এবং ১৯৮৮ সালের ২৪ জুন  বাংলাদেশ সেনাবাহিনীর পদাতিক কোরে কমিশন লাভ করেন। জেনারেল হাসান চট্টগ্রাম বিশ্ববিদ্যালয় থেকে ব্যাচেলর অব সায়েন্স (বিএসসি) ডিগ্রি এবং জাতীয় বিশ্ববিদ্যালয় থেকে ডিফেন্স স্টাডিজে মাস্টার্স (এমডিএস) ডিগ্রি অর্জন করেন। পরবর্তীতে তিনি মিরপুরের ডিফেন্স সার্ভিসেস কমান্ড অ্যান্ড স্টাফ কলেজ থেকে পিএসসি এবং বাংলাদেশ ন্যাশনাল ডিফেন্স কলেজ থেকে এনডিসি কোর্স করেন।
সামরিক জীবন
২০২২ সালের জুন থেকে তিনি বাংলাদেশ আনসার ও ভিডিপি মহাপরিচালক হিসেবে দায়িত্ব পালন করেন। ইতিপূর্বে তিনি জিওসি, ১১ পদাতিক ডিভিশন এবং এরিয়া কমান্ডার, বগুড়া এরিয়া হিসেবে দায়িত্ব পালন করেন। ২০২৩ সালের ১৭ জানুয়ারি বাংলাদেশ সরকার তাকে বিজিবি মহাপরিচালক হিসেবে নিয়োগ দেন।
জার্মানিতে নারীবাদ
জার্মানিতে নারীবাদ একটি আধুনিক আন্দোলন হিসেবে উইলহেলমাইন যুগে (১৮৮৮-১৯১৮) শুরু হয়েছিল যার মাধ্যমে স্বতন্ত্র নারী ও নারী অধিকার গোষ্ঠীগুলি বিশ্ববিদ্যালয় থেকে শুরু করে সরকার পর্যন্ত বিভিন্ন ঐতিহ্যবাহী প্রতিষ্ঠানকে নারীদের জন্য তাদের দরজা উন্মুক্ত করার জন্য চাপ প্রয়োগ করেছিল। এই আন্দোলন ১৯১৯ সালে নারীদের ভোটাধিকারের মধ্যে পরিণত হয়। পরবর্তীতে নারীবাদী কর্মীদের তরঙ্গ নারীর অধিকার সম্প্রসারণের জন্য চাপ দেয়।
মধ্যযুগ থেকে আধুনিক যুগ
অঞ্চল ও যুগের উপর নির্ভর করে নারীদের অবস্থা বিভিন্ন রকম হয়। অটোনিয়ান সূত্রে শুধুমাত্র শারীরিক ক্ষমতার ক্ষেত্রে ছাড়া নারীর মূল্যকে পুরুষদের মতোই উচ্চ মূল্য দেওয়া হয়। স্যাক্সন ঐতিহ্য পরিবারে নারীদের সমান ভূমিকা প্রদান করে, যা অটোনীয় যুগে সম্রাজ্ঞী ও আবাসিকদের শক্তিশালী ভূমিকায় অবদান রেখেছিল।
নারীদের জীবনে জার্মানিতে নারীবাদের প্রাথমিক শিকড় রয়েছে যারা মধ্যযুগের শুরুতে প্রচলিত লিঙ্গ ভূমিকাকে চ্যালেঞ্জ করেছিল।
স্যালিক (ফ্রাঙ্কিশ) আইন, যেখান থেকে জার্মান ভূমির আইনের ভিত্তি তৈরি হয়েছিল, সম্পত্তি এবং উত্তরাধিকারের অধিকারের ক্ষেত্রে নারীদের একটি অসুবিধায় ফেলেছে। জার্মানিক বিধবাদের আদালতে তাদের প্রতিনিধিত্ব করার জন্য একজন পুরুষ অভিভাবকের প্রয়োজন ছিল। অ্যাংলো-স্যাক্সন আইন বা ভিসিগোথিক কোডের বিপরীতে স্যালিক আইন নারীদের রাজকীয় উত্তরাধিকার থেকে বাধা দেয়। সামাজিক মর্যাদা সামরিক ও জৈবিক ভূমিকার উপর ভিত্তি করে ছিল, একটি বাস্তবতা নবজাতকদের সাথে সম্পর্কিত আচার-অনুষ্ঠানে প্রদর্শিত হয়, যখন নারী শিশুদের পুরুষ শিশুদের তুলনায় কম মূল্য দেওয়া হয়। বাভারিয়ান আইনে ১৮ শতক পর্যন্ত স্ত্রীদের বিরুদ্ধে শারীরিক শক্তির ব্যবহার প্রত্যাখ্যান করা হয়েছিল।
ইতিহাসবিদ ও নাট্যকার হ্রোসভিথাকে কখনও কখনও প্রথম নারীবাদী হিসাবে বিবেচনা করা হয়।
জ্ঞানার্জন ও প্রাথমিক উনিশ শতক
জার্মানিতে নারী অধিকারের আইনগত স্বীকৃতি ইংল্যান্ড, ফ্রান্স, মার্কিন যুক্তরাষ্ট্র বা কানাডা এর মতো অন্যান্য দেশের তুলনায় ধীরে ধীরে এসেছে।
ডেভিড জে ওয়াইনল্যান্ড
জীবনী
ওয়াইনল্যান্ড ইউনিভার্সিটি অব ক্যালিফোর্নিয়া, বার্কলে থেকে ব্যাচেলর ডিগ্রি অর্জন করেন। তিনি নোবেল বিজয়ী পদার্থবিজ্ঞানী নরম্যান ফস্টার র‌্যামজে এর অধীনে কাজ করে হার্ভার্ড বিশ্ববিদ্যালয় থেকে ১৯৭০ সালে ডক্টরেট ডিগ্রি অর্জন করে। তিনি ওয়াশিংটন বিশ্ববিদ্যালয়ে নোবেল বিজয়ী পদার্থবিজ্ঞানী হ্যান্স গেয়র্গ ডেমেল্ট এর অধীনে ডক্টরেটোত্তর গবেষণা করেন । ওয়াইনল্যান্ড আমেরিকান ফিজিক্যাল সোসাইটি এবং অপ্টিক্যাল সোসাইটি অব আমেরিকা এর সদস্য।
উস পার (চলচ্চিত্র)
উস পার একটি বলিউডের চলচ্চিত্র, এতে অভিনয় করেছেন ইশ্বরলাল। এটি ১৯৪৪ সালে মুক্তি পেয়েছিল।
মিকেলাঞ্জেলো আন্তোনিওনি
মিকেলাঞ্জেলো আন্তোনিওনি (Michelangelo Antonioni) (২৯শে সেপ্টেম্বর, ১৯১২ - ৩০শে জুলাই, ২০০৭) আধুনিকতাবাদী ইতালীয় চলচ্চিত্র পরিচালক। তাকে নৈসর্গিক চলচ্চিত্রের ইতিহাসে অন্যতম প্রভাবশালী ব্যক্তি হিসেবে গণ্য করা হয়।
রমানাথ ঠাকুর
মহারাজা রমানাথ ঠাকুর ছিলেন ঊনবিংশ শতাব্দীর কলকাতার এক অগ্রগণ্য সমাজপতি। তিনি ঠাকুর পরিবারের জোড়াসাঁকো শাখার নীলমণি ঠাকুর এর পুত্র, দ্বারকানাথ ঠাকুরের কনিষ্ঠ ভ্রাতা এবং প্রসন্নকুমার ঠাকুরের জ্ঞাতিভ্রাতা। পরবর্তীকালে তিনি কলকাতার বটতলা অঞ্চলে পারিবারিক সম্পত্তির অধিকারী হন।
কর্মকাণ্ড
১৮২৯ সালে রমানাথ ঠাকুর ইউনিয়ন ব্যাংকের দেওয়ান হয়েছিলেন। ব্যাংক উঠে যাওয়া পর্যন্ত তিনি ওই পদে ছিলেন। যৌবনে রমানাথ ছিলেন রামমোহন রায়ের ভাবাদর্শের অনুগামী এবং ব্রাহ্মসমাজের প্রথম অছিদের অন্যতম। যে সকল ব্যক্তিবর্গের উদ্যোগে ব্রিটিশ ইন্ডিয়া অ্যাসোসিয়েশন প্রতিষ্ঠিত হয়, তিনি ছিলেন তাদের অন্যতম। জীবনের শেষ দশ বছর তিনি উক্ত সংঘের সভাপতিত্বও করেছিলেন।
রমানাথ ঠাকুর ছিলেন হিন্দুমেলার অন্যতম পৃষ্ঠপোষক। রমানাথ ঠাকুর ছিলেন পাশ্চাত্য শিল্পকলার একজন সমঝদার এবং চিত্রকলার সংগ্রাহক। সেযুগে পাশ্চাত্য শিল্প কলকাতার সমাজে বিশেষ কেউ বুঝত না; চিত্র সংগ্রহও ছিল এক বিরল শখ।
সম্মান
১৮৬৬ সালে রমানাথ বঙ্গীয় আইন পরিষদের সদস্য নিযুক্ত হন। আইন পরিষদে তিনি রায়তদের অধিকার নিয়ে সোচ্চার হয়েছিলেন। তাই তাকে “রায়তবন্ধু” আখ্যা দেওয়া হয়। পৌর বিষয়গুলিতে তিনি বিশেষ দৃষ্টি দিয়েছিলেন। মূলত তারই উদ্যোগে কলকাতার নিমতলা শ্মশানঘাটটি তার আদি ঠিকানাতেই রেখে দেওয়ার একটি প্রস্তাব গৃহীত হয়। ১৮৭৩ সালে তিনি ভাইসরয়ের কাউন্সিলে নির্বাচিত হন এবং “রাজা” উপাধি পান। ১৮৭৪ সালে দুর্ভিক্ষ মোকাবিলায় তার অবদানের জন্য লর্ড নর্থব্রুক তাকে “কম্প্যানিয়ন অফ দ্য স্টার অফ ইন্ডিয়া” উপাধি প্রদান করেন। ১৮৭৭ সালের দরবার ঘোষণাপত্রে বড়োলাট লর্ড লিটন তাকে “মহারাজা” উপাধি প্রদান করেন।
রচনা
প্রসন্নকুমার ঠাকুরের সঙ্গে তিনি ইন্ডিয়ান রিফর্মার পত্রিকা চালু করেন। এছাড়া হরকরা ও ইংলিশম্যান পত্রিকায় তিনি "হিন্দু" ছদ্মনামে লিখতেন।
ওপেনজিএল
ওপেন জিএল (OpenGL) (ওপেন গ্রাফিক্স লাইব্রেরী) বিভিন্ন প্লাটফর্মে তৃতীয় মাত্রার গ্রাফিক্স (দ্বিতীয় মাত্রা সহ) তৈরির একটি প্রমিত এপ্লিকেশন প্রোগ্রামিং ইন্টারফেস বা এপিআই। এই ইন্টারফেসে ২৫০টিরও অধিক বিভিন্ন ধরনের ফাঙ্কশন কল করার সুযোগ রয়েছে। এগুলো ব্যবহার করে একদম সহজ থেকে খুব জটিল দৃশ্য তৈরি করা যায়। ১৯৯২ সালে সিলিকন গ্রাফিক্স নামক একটি প্রতিষ্ঠান ওপেনজিএল নির্মাণ করে। ভিডিও গেমগুলি ওপেনজিএল-এর মাধ্যমে GPU-তে রিয়েল-টাইম রেন্ডারিং গণনা আউটসোর্স করে। রেন্ডার করা ফলাফলগুলি মূল মেমরিতে ফেরত পাঠানো হয় না, বরং ভিডিও মেমরির ফ্রেমবাফারে পাঠানো হয়। ডিসপ্লে কন্ট্রোলার তারপর ডিসপ্লে ডিভাইসে এই ডেটা পাঠাবে।
অ্যাডাম রিস
'''অ্যাডাম জি. রিস''' (জন্ম: ১৬ ডিসেম্বর, ১৯৬৯) একজন নোবেল বিজয়ী মার্কিন পদার্থবিজ্ঞানী। রিস ওয়াশিংটন ডিসিতে জন্মগ্রহণ করেন। তিনি ১৯৯২ সালে ম্যাসাচুসেট্‌স ইনস্টিটিউট অফ টেকনোলজি থেকে গ্র্যাজুয়েট হন। তিনি ১৯৯৬ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন।
ব্রায়ান শ্মিট
ব্রায়ান পল শ্মিট (জন্ম: ২৪ ফেব্রুয়ারি, ১৯৬৭) একজন নোবেল পুরস্কার বিজয়ী পদার্থবিজ্ঞানী। তিনি বর্তমানে অস্ট্রেলিয়ান ন্যাশনাল ইউনিভার্সিটির উপাচার্য। এর আগে তিনি একজন সম্মানিত অধ্যাপক (ডিস্টিংগুইশড প্রফেসর), অস্ট্রেলীয় গবেষণা পরিষদের পুরষ্কৃত সভ্য (লরিয়েট ফেলো) এবং অস্ট্রেলিয়ান ন্যাশনাল ইউনিভার্সিটি মাউন্ট স্ট্রমলো মানমন্দির এবং জ্যোতির্বিজ্ঞান ও নভোপদার্থবিজ্ঞান গবেষণা শিক্ষা প্রতিষ্ঠানে নভোপদার্থবিজ্ঞানী হিসেবে কর্মরত ছিলেন। ২০১২ সালে তিনি যুক্তরাজ্যের রয়্যাল সোসাইটি-র সভ্য নির্বাচিত হন।
শহীদ কামরুজ্জামান স্টেডিয়াম
thumb|২০১৬ সালে শহীদ কামরুজ্জামান স্টেডিয়াম। শহীদ কামারুজ্জামান স্টেডিয়াম বাংলাদেশের রাজশাহী জেলায় অবস্থিত একটি স্টেডিয়াম। এটি জাতীয় নেতা মোহাম্মদ কামারুজ্জামানের নামে নামকরণ করা হয়। এটি পূর্বে রাজশাহী বিভাগীয় স্টেডিয়াম নামে পরিচিত ছিল
ব্রায়ান শ্মিট
শ্মিট অতিনবতারাগুলিকে মহাবিশ্বতাত্ত্বিক সন্ধানী হিসেবে ব্যবহার করে গবেষণা সম্পাদন করার জন্য বিশেষভাবে পরিচিত। তিনি মহাবিশ্বের প্রসারণের স্বপক্ষে প্রমাণ উপস্থাপনের জন্য ২০০৬ সালে জ্যোতির্বিজ্ঞানে শ' পুরস্কার এবং ২০১১ সালে সল পার্লমাটার ও অ্যাডাম রিসের সাথে একত্রে পদার্থবিজ্ঞানে নোবেল পুরস্কার বিজয় করেন।
শহীদ কামরুজ্জামান স্টেডিয়াম
স্টেডিয়ামের ধারণ ক্ষমতা ৩৫,০০০ এবং এটি প্রতিষ্ঠা করা হয় ২০০৪ সালে। স্টেডিয়ামটি প্রধানত ক্রিকেটের জন্য ব্যবহৃত হয়।
ব্রায়ান শ্মিট
জীবনী
শ্মিট আরিজোনা বিশ্ববিদ্যালয় থেকে ১৯৮৯ সালে পদার্থবিজ্ঞান ও জ্যোতির্বিজ্ঞানে স্নাতক উপাধি লাভ করেন। তিনি হার্ভার্ড বিশ্ববিদ্যালয় থেকে জ্যোতির্বিজ্ঞানে ১৯৯২ সালে কলাবিদ্যায় স্নাতকোত্তর এবং ১৯৯৩ সালে পিএইচডি উপাধি অর্জন করেন।
শহীদ কামরুজ্জামান স্টেডিয়াম
ইতিহাস
স্টেডিয়ামটি ২০০৪ সালে নির্মিত হয় ও এর ধারণক্ষমতা ১৫,০০০। এই স্টেডিয়ামে ২০০৪ সালের অনূর্ধ্ব-১৯ ক্রিকেট বিশ্বকাপের তিনটি গ্রুপ পর্বের ম্যাচ এবং ২০১০ সালের দক্ষিণ এশীয় গেমসের চারটি ম্যাচ অনুষ্ঠিত হয়।
দর্শক ধারণক্ষমতা বাড়ানোর জন্য এবং মাঠের বড় উন্নতি করার জন্য সম্প্রতি স্টেডিয়ামটি সরকারের কাছ থেকে তহবিল পায়। এটি বাংলাদেশের উত্তরাঞ্চলের সবচেয়ে বড় স্টেডিয়াম। এটি জাতীয় ক্রিকেট লিগে রাজশাহী বিভাগের হোম গ্রাউন্ড। এই স্টেডিয়ামের পাশে ক্লেমন ক্রিকেট একাডেমী অবস্থিত।
জ্ঞানেন্দ্রমোহন ঠাকুর
জ্ঞানেন্দ্রমোহন ঠাকুর (২৪ জানুয়ারি, ১৮২৬ – ৫ জানুয়ারি, ১৮৯০) ছিলেন আইনবিদ্যার ইতিহাসে প্রথম এশীয় ব্যারিস্টার।
প্রথম জীবন
জ্ঞানেন্দ্রমোহন ঠাকুর ছিলেন ঠাকুর পরিবারের পাথুরিয়াঘাটা শাখার গোপীমোহন ঠাকুরের (হিন্দু কলেজের অন্যতম প্রতিষ্ঠাতা) পৌত্র এবং প্রসন্নকুমার ঠাকুরের পুত্র। হিন্দু কলেজে তার সহপাঠী ছিলেন রাজনারায়ণ বসু ও গোবিন্দ্রচন্দ্র দত্ত (তরু দত্তের পিতা)। ১৮৪১ সালে মাসিক ৪০ টাকা সিনিয়র স্কলারশিপ নিয়ে ১৮৪২ সালে কলকাতা মেডিক্যাল কলেজে ভর্তি হন। যদিও তিনি চিকিৎসাবিদ্যার পাঠ সমাপ্ত করেননি।
১৮৫১ সালে শিক্ষক কৃষ্ণমোহন বন্দ্যোপাধ্যায়ের প্রভাবে জ্ঞানেন্দ্রমোহন খ্রিস্টধর্মে দীক্ষিত হন এবং কৃষ্ণমোহনের কন্যা কমলমণিকে বিবাহ করেন। এর ফলে প্রসন্নকুমার তাকে ত্যাজ্যপুত্র ঘোষণা করেন এবং সম্পত্তির উত্তরাধিকার থেকে বঞ্চিত করেন। প্রসন্নকুমার তার বিশাল সম্পত্তি ভ্রাতুষ্পুত্র মহারাজা বাহাদুর স্যার যতীন্দ্রমোহন ঠাকুরকে দান করে গিয়েছিলেন। অবশ্য জ্ঞানেন্দ্রমোহন পরে মামলা করে সম্পত্তির কিছু অংশ পেয়েছিলেন।
পরবর্তী জীবন
১৮৫৯ সালে চিকিৎসার জন্য জ্ঞানেন্দ্রমোহন সস্ত্রীক ইংল্যান্ডে যান। আরোগ্যলাভের পর তিনি লন্ডন বিশ্ববিদ্যালয়ে হিন্দু আইন ও বাংলা ভাষার শিক্ষক রূপে যোগদান করেন। আইন পরীক্ষায় উত্তীর্ণ হয়ে ১৮৬২ সালে তিনি লিঙ্কন’স ইনে বারে ডাক পান। তিনিই ছিলেন প্রথম এশীয় ব্যারিস্টার। ১৮৬৪ সালে জ্ঞানেন্দ্রমোহন ভারতে ফিরে আসেন এবং ১৮৬৫ সালে কলকাতা হাইকোর্টে যোগ দেন।
অধিত্বকস্থলী
অধিত্বকস্থলী (Epidermoid cyst/Epidermal inclusion cyst) অধস্ত্বকের ভিতরে অধিত্বকের কোষ ঢুকে পড়ে এবং কেরাটিন পূর্ণ থলি তৈরি করে। এটি প্রাপ্তবয়স্কদের মুখ গলা ঘাড় ও পিঠে দেখা যায়। এর মাঝখানে একটা ছিদ্র থাকতে পারে এবং সেই ছিদ্র দিয়ে মাঝে মধ্যে সেদ্ধ ভাতের মত ক্যারাটিন পদার্থ বের হতে পারে। অধিত্বকস্থলী সাধারণত কোন সমস্যা তৈরি করে না, কিন্তু এতে জীবাণু সংক্রমণ হতে পারে বা এটি ফেটে গিয়ে ত্বকে প্রদাহ সৃষ্টি করতে পারে। খুব বিরল ক্ষেত্রে এই থলিতে ভিত্তিকোষী ক্যান্সার শল্ককোষী ক্যান্সার ও বোয়েন রোগ হতে পারে।
শিকল বিক্রিয়া
শিকল বিক্রিয়া হলো এক ধরনের বিশেষ বিক্রিয়া যেখানে বিক্রিয়ক পদার্থ কিংবা উৎপাদ পদার্থ ক্রমাগত শৃঙ্খলাবদ্ধ হয়ে বিক্রিয়া করতেই থাকে। শিকল বিক্রিয়ায় বিক্রিয়ার উৎপাদ স্বনিয়ন্ত্রিতভাবে ও কোনো প্রভাবকের হস্তক্ষেপ ছাড়া বৃদ্ধি পেতে থাকে।
কোনো ক্ষুদ্র তুষারবল কর্তৃক বিশালকায় তুষারবল সৃষ্টি হওয়ার প্রক্রিয়াকে শিকল বিক্রিয়ার রূপক হিসেবে দেখানো যেতে পারে৷ কোনো তুষারবল ধীরে ধীরে বড় তুষারবলের পরিণত হতে থাকে এবং একসময় সমগ্র বলটিই ভেংগে পড়ে৷ এরূপ হয় কারন মহাকর্ষীয় বিভব শক্তি সবসময়ই ঘর্ষণের বিরুদ্ধে বিমুক্ত হওয়ার একটি পথ খুঁজে। পারমাণবিক পদার্থবিজ্ঞানে, কোনো নিউট্রন যদি এলোপাথাড়িভাবে ছুটে যায় তাহলে তা প্রম্পট ক্রিটিকাল প্রক্রিয়ার সূচনা করবে। যা এতই শক্তিশালী যে তা থেকে ভয়াবহ পারমাণবিক বিস্ফোরণ ঘটতে পারে৷
একাধিক শিকল বিক্রিয়ার প্রক্রিয়া মার্কভ শিকল মডেল,(যা মূলত একটি গাণিতিক মডেল)দ্বারা উপস্থাপন করা যায়।
ইতিহাস
১৯১৩ সালে জার্মান রসায়নবিদ ম্যাক্স বোদেনস্টেইন শিকল বিক্রিয়ার সম্পর্কে ধারণা দেন। দুটি কণা যখন বিক্রিয়া করে তখন যে শুধু উৎপাদ গঠিত হয় তাই নয়, উৎপাদের পাশাপাশি আরো অস্থায়ী অণুকণা তৈরি হতে পারে যা শুরুর বিক্রিয়ক কণার সাথে পুনরায় বিক্রিয়া করে আবার নতুন উৎপাদ গঠন করতে পারে৷ (নতুন বিক্রিয়াটিতে, স্থায়ী অণুকণা বা উৎপাদের পাশাপাশি আরো অস্থায়ী অণুকণা তৈরি হয়।)
১৯১৮ সালে আরেক জার্মান রসায়নবিদ ওয়ালদার নার্নস্ট কোয়ান্টাম ফলন (ইংরেজিঃ কোয়ান্টাম ইয়েল্ড) প্রক্রিয়ার ব্যাখ্যা দিতে গিয়ে বলেন যে হাইড্রোজেন ও ক্লোরিন-এর ফটোকেমিক্যাল বিক্রিয়া একটি শিকল বিক্রিয়া। এর অর্থ দাঁড়ায় যে, আলোর একটি ফোটন কণা উৎপাদ হাইড্রোক্লোরিক এসিডের ১০৬ অণু সৃষ্টির জন্য দায়ী। নার্নস্ট বলেন যে, ফোটন কণা একটি ক্লোরিন অণুকে দুইটি ক্লোরিন পরমাণুতে বিভক্ত করে যার প্রতিটি ক্লোরিনই হাইড্রোক্লোরিক এসিড তৈরি করার উদ্দেশ্যে দীর্ঘ শিকল বিক্রিয়ার সূচনা করে।
Chain reaction
ব্রায়ান কোবিল্কা
থাম্ব|স্টকহোমে ব্রায়ান কোবিল্কা ২০১২ ব্রায়ান কেন্ট কোবিল্কা (জন্ম: ৩০ মে, ১৯৫৫) একজন নোবেল বিজয়ী মার্কিন বিজ্ঞানী। তিনি স্ট্যানফোর্ড বিশ্ববিদ্যালয়ের স্কুল অব মেডিসিনের মলিকুলার অ্যান্ড সেলুলার ফিজিওলজি বিভাগের অধ্যাপক।
জীবনী
তিনি মিনেসোটা বিশ্ববিদ্যালয় থেকে জীববিজ্ঞান ও রসায়নে ব্যাচেলর্স ডিগ্রি অর্জন করেন। তিনি ইয়েল বিশ্ববিদ্যালয়ের স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। তিনি ডিউক বিশ্ববিদ্যালয়ে ডক্টরেটোত্তর গবেষণা করেন। ডিউক বিশ্ববিদ্যালয়ে তিনি রবার্ট লেফকইটজ এঁর তত্ত্বাবধানে বিটা-২ অ্যাডরেনারজিক রিসিপটর এর ক্লোনিং এর উপর কাজ শুরু করেন।
ডাব্বাওয়ালা
ডাব্বাওয়ালা (আগে বলা হতো টিফিনওয়ালা) একজন ভারতীয়, বিশেষত মুম্বাইয়ে, যে কর্মচারীদের বাসা থেকে দুপুরের খাবার নিয়ে তাদের অফিসে পৌছে দেয়। সকালের শেষদিকে ডাব্বাওয়ালারা বাসাবাড়িতে গিয়ে লাঞ্চবক্সে (ডাব্বা) ভরে দেয়া গরম গরম খাবার নিয়ে যায়, সাইকেল বা রেলওয়ের ট্রেনে চেপে তা লোকদের কর্মস্থলে পৌঁছে দেয় এবং বিকালে আবার খালি লাঞ্চবক্স ফিরিয়ে দিয়ে যায়। মুম্বাইয়ের খাদ্য সরবরাহকারীরাও ডাব্বাওয়ালাদের কাজে লাগায়; তখন তারা কেন্দ্রীয় রান্নাঘর থেকে তৈরি/রান্নাকরা খাবার বয়ে নিয়ে ভোক্তাদের কাছে পৌঁছে দেয়।
মুম্বাইয়ে অধিকাংশ অফিস কর্মচারীরা বাইরের বা হোটেলের খাবারের চেয়ে ঘরে-তৈরি খাবার খেতে বেশি পছন্দ করে, সাধারণত স্বাদ ও পরিচ্ছন্নতার জন্যে, যেকারণে এই শ্যবস্থার উৎপত্তি। অনেক মহিলারা ডাব্বাওয়ালাদের মাধ্যমে এরকম ঘরে-তৈরি খাবার সরবরাহ করে উপার্জন করেন।
উৎপত্তি
১৮শ দশকের শেষের দিকে মুম্বাইয়ে সারা ভারত থেকে অভিবাসীরা আসা শুরু করে। সে সময় ফাষ্টফুড বা ক্যান্টিন কোনটাই পর্যাপ্ত ছিল না। কর্মচারীরা সকাল সকাল অফিসের উদ্দেশ্যে বের হত ফলে দুপুরে হয়ত না খেয়ে বা আধপেটা থাকতে হত। দেশের বিভিন্ন প্রান্ত থেকে আসা এসব অভিবাসীদের খাদ্যাভ্যাস এক ছিল না। প্রত্যেকের নিজস্ব খাদ্যাভ্যাস থাকায় বাইরের খাবারে তেমন তৃপ্তি পাওয়া যেত না, যা ঘরের খাবারে ছিল। ১৮৯০ সালে মহাদেও হাভাজি বচিচি লাঞ্চ ডেলিভারি সার্ভিস শুরু করেন প্রায় ১০০ লোক দিয়ে। তিনি এতে সফল হন এবং সেবাটির পরিধি বাড়তে থাকে। ১৯৩০ সালে পরোক্ষভাবে এসব সেবাদানকারী ডাব্বাওয়ালাদেরকে একত্রিত করার চেষ্টা করেন। পরে ১৯৫৬ সালে নতুন মুম্বাই টিফিন বক্স সাপ্লার্য়াস ট্রাস্ট নামে একটি দাতব্য সংস্থা গড়ে তোলা হয়। ১৯৬৮ সালে নতুন মুম্বাই টিফিন বক্স সাপ্লার্য়াস এসোসিয়েশন নামে ট্রাস্টটির বানিজ্যিক শাখা চালু করা হয়।
লিওনিদ ব্রেজনেভ
লিওনিদ ইলিয়িচ ব্রেজনেভ (রুশ: Леони́д Ильи́ч Бре́жнев​, lʲɪɐˈnʲit ɨˈlʲjidʑ ˈbrʲeʐnʲɪf; ইউক্রেনীয়: Леоні́д Іллі́ч Бре́жнєв; জন্মঃ ১৯ ডিসেম্বর, ১৯০৬ - মৃত্যুঃ ১০ নভেম্বর, ১৯৮২ ) একজন প্রাক্তন ইউক্রেনীয় রাজনীতিবিদ যিনি সোভিয়েত ইউনিয়ন কমিউনিস্ট পার্টির মহাসচিব ছিলেন। ১৯৬৪ সাল থেকে একাধারে ১৯৮০ সালে মৃত্যুর পূর্ব পর্যন্ত দেশ পরিচালনা করেন। জোসেফ স্টালিনের পর সোভিয়েত নেতৃত্বে সর্বাধিক আঠারো বছর ক্ষমতায় ছিলেন তিনি। শীতল যুদ্ধকালীন সময়ে তার শাসনামলে সোভিয়েত ইউনিয়নের বৈশ্বিক প্রভাব বিস্তার নাটকীয়ভাবে বৃদ্ধি পায়। বহির্বিশ্বে সোভিয়েত সামরিক বাহিনী প্রেরণই এর মূল কারণ। কিন্তু দেশে অর্থনৈতিক দুরবস্থা চিহ্নিত না করা, তীব্র অর্থনৈতিক সমস্যাকে গ্রাহ্য না করার প্রেক্ষাপটে ১৯৯১ সালে সোভিয়েত ইউনিয়ন ভেঙে পড়ার জন্য তিনি সমালোচিত হয়েছেন।
ব্রেজনেভ সম্মানীয় ব্যক্তিত্ব হিসেবে পরিগণিত ছিলেন। কিন্তু, স্ট্যালিনের ন্যায় ততোটা নন। মিখাইল গর্বাচেভ ১৯৮৫ থেকে ১৯৯১ সাল পর্যন্ত সোভিয়েত ইউনিয়ন শাসনকালীন সময়ে প্রকাশ্যে তার আমলের কথা নিন্দাজ্ঞাপনের সাথে তুলে ধরেন এবং সোভিয়েত ইউনিয়নকে উদারনীতির সাহায্যে পরিচালনা করেন।
প্রারম্ভিক জীবন
কামেনস্কোতে (বর্তমান দিপ্রোজারঝিনস্ক, ইউক্রেন) রুশ শ্রমজীবী পরিবারে ১৯ ডিসেম্বর, ১৯০৬ সালে তার জন্ম। খনিশ্রমিক ইলিয়া ইয়াকোভলেভিচ ব্রেজনেভ এবং নাতালিয়া দেনিসোভানা দম্পতির সন্তান তিনি। জীবনে তিনি ইউক্রেনীয় অথবা রুশীয় - কোনটিরই নির্দিষ্ট পরিচয় না দেয়ায় কমিউনিস্ট পার্টির প্রভাববিহীন অবস্থায় বড় হন। ১৯১৭ সালে রুশ আন্দোলনের পরের বছর অন্যান্য অনেক তরুণের ন্যায় কারিগরী শিক্ষা কার্যক্রমে ভূমি ব্যবস্থাপনায় ভূমি জরিপকারক এবং পরবর্তীতে ধাতববিদ্যায় পড়াশোনা করেন। দিপ্রোজারঝিনস্ক মেটালারজিক্যাল টেকনিকাম থেকে ১৯৩৫ সালে স্নাতক ডিগ্রি অর্জন শেষে ধাতব প্রকৌশলীহিসেবে ইউক্রেনের পূর্বাঞ্চলে লৌহ ও ইস্পাত কারখানায় যোগ দেন। ১৯২৩ সালে কমিউনিস্ট পার্টির যুব সংগঠন কসমোলে যোগ দেন। কমিউনিস্ট পার্টির সদস্যতা লাভ করেন ১৯২৯ সালে। দলীয় কার্যক্রমে তিনি সক্রিয় ভূমিকা রাখেন। ২য় বিশ্বযুদ্ধকালীন সময়ে জরুরিভাবে সামরিক বাহিনীতে প্রেরিত হন। ১৯৪৬ সালে মেজর জেনারেল পদবি নিয়ে সামরিক বাহিনী থেকে অবসর নেন।
১৯৩৫ থেকে ১৯৩৬ সালের মধ্যে সামরিক বাহিনীতে বাধ্যতামূলকভাবে নিযুক্ত হন এবং ট্যাঙ্ক স্কুলে প্রশিক্ষণ গ্রহণ করেন তিনি। রাজনৈতিক কমিশার হিসেবে ট্যাঙ্ক কারখানায় দায়িত্বপ্রাপ্ত হন। ১৯৩৬ সালের শেষদিকে দিপ্রোদজারঝিনস্ক মেটালারজিক্যাল টেকনিকাম বা কারিগরি মহাবিদ্যালয়ের পরিচালক পদে আসীন হন।
রাজনৈতিক জীবন
১৯৫২ সালে কেন্দ্রীয় কমিটির সদস্য হন এবং ১৯৬৪ সালে ব্রেজনেভ প্রথম সচিব হিসেবে নিকিতা ক্রুশ্চেভের স্থলাভিষিক্ত হন। নেতা হিসেবে যে কোন সিদ্ধান্ত নেবার পূর্বে সহকর্মীদের সাথে আলোচনা করতেন। কিন্তু দেশের অর্থনীতিতে ১৯৭০-এর দশকের মাঝামাঝি সময়ে সৃষ্ট অর্থনৈতিক সঙ্কট পুনর্গঠনে ভূমিকা রাখতে পারেননি তিনি, যে সময়টা স্থবির অর্থনীতির যুগ নামে পরিচিতি লাভ করে। সামরিক খাতে ব্যয়ের পরিমাণ উল্লেখযোগ্য হারে বৃদ্ধি করেন, যা দেশের মোট জাতীয় উৎপাদনের প্রায় ৫০%। তার সর্বশেষ প্রধান সিদ্ধান্ত ছিল আফগানিস্তানে সোভিয়েত সৈন্য প্রেরণ। উদ্দেশ্য ছিল মুজাহেদিনদের কবল থেকে নিম্ন আয়ের দেশ আফগানিস্তানকে রক্ষার চেষ্টা করা।
নটীর পূজা (চলচ্চিত্র)
নটীর পূজা হল ১৯৩২ সালে মুক্তিপ্রাপ্ত একটি বাংলা চলচ্চিত্র। এটিই একমাত্র চলচ্চিত্র যেটিতে বিশিষ্ট বাঙালি কবি ও নাট্যকার রবীন্দ্রনাথ ঠাকুরকে পরিচালক হিসেবে উল্লেখ করা হয়েছে।  ছবিটি রবীন্দ্রনাথেরই নটীর পূজা (১৯২৬) নাটকের একটি রেকর্ডিং।
প্রেক্ষাপট
১৯২৭ সালে জোড়াসাঁকো ঠাকুরবাড়িতে প্রথম নটীর পূজা নাটকটি মঞ্চায়িত হয়েছিল। এরপর ১৯৩১ সালের শেষদিকে রবীন্দ্রনাথ আবার নাটকটি মঞ্চস্থ করার উদ্দেশ্যে শান্তিনিকেতন থেকে কলকাতায় আসেন। সেই সময় ভারতীয় চলচ্চিত্র প্রযোজক তথা নিউ থিয়েটার্স ক্যালকাটার প্রতিষ্ঠাতা বীরেন্দ্রনাথ সরকার রবীন্দ্রনাথকে আমন্ত্রণ জানান নিউ থিয়েটার্সের ব্যানারে নাটকটিকে চলচ্চিত্রে রূপান্তরিত করার জন্য। রবীন্দ্রনাথও মঞ্চায়নের ভঙ্গিতে নাটকটি চলচ্চিত্রায়িত করতে রাজি হন।
চলচ্চিত্রায়ণ
স্টুডিও’র ১ নং ফ্লোরে চার দিন ধরে ছবিটির শ্যুটিং চলেছে। রচনা ও পরিচালনা ছাড়া রবীন্দ্রনাথ এই ছবিটিতে অভিনয়ও করেছিলেন। ছবিটির সংগীত পরিচালনা করেন দিনেন্দ্রনাথ ঠাকুর। সিনেম্যাটোগ্রাফার ছিলেন নীতিন বসু। চলচ্চিত্রের প্রথাগত নিয়ম ভেঙে নাটক মঞ্চায়নের ভঙ্গিতে ছবিটির শ্যুটিং চলেছিল।
মুক্তি ও প্রতিক্রিয়া
১৯৩২ সালের ২২ মার্চ তারিখে নটীর পূজা  নাটকের ১০,৫৭৭ ফুট দীর্ঘ চলচ্চিত্র রূপটি কলকাতার চিত্রা সিনেমা হলে মুক্তি পায়। নিউ থিয়েটার্স কর্তৃপক্ষ মনে করেছিলেন, রবীন্দ্রনাথ স্বয়ং এই ছবিতে অভিনয় করেছেন বলে ছবিটি জনপ্রিয়তা অর্জন করবে। তাঁরা লভ্যাংশের ৫০% শান্তিনিকেতন শিক্ষাপ্রকল্পে দান করতেই সম্মত হন। কিন্তু ছবিটি বাণিজ্যিকভাবে ব্যর্থ হয়। পরবর্তীকালে ছবিটির ব্যর্থতার জন্য মঞ্চায়নের ভঙ্গিতে চলচ্চিত্রায়ণের পদ্ধতিটিকেই দায়ী করা হয়। বীরেন্দ্রনাথ সরকারের মনে হয়েছিল, অল্পদিনের শ্যুটিং কর্মসূচিই এই ছবির বাণিজ্যিক ব্যর্থতার কারণ।
যদিও কোনও কোনও বাঙালি সমালোচক ছবিটির "নান্দনিক মূল্যে"র (বা রাবীন্দ্রিক গুণাবলীর) প্রশংসা করেছিলেন। দ্য বেঙ্গলি পত্রিকায় যে সমালোচনাটি প্রকাশিত হয়েছিল, তাতে ছিল: As everyone knows, apart from the charm lent to it by the Poet, the story has an intense appeal of its own. And considering the fact that the artistes were all amateurs in their teens, it may be said without hesitation that the charm has not suffered and the interest of the play has been maintained throughout. The songs, under the direction of Mr Dinendra Nath Tagore, have been well sung and are sure to be appreciated by all, especially the swan song of the dancing girl. But the most striking feature of the film is the interpretative dance of the artiste who played the role of Srimati. To Rabindranath belongs the credit for revival of this ancient Indian art and its inclusion in this film must give an opportunity to many who have not seen it danced by the poet and his pupils during the seasonal festivals he is in the habit of celebrating in Calcutta to see and admire these dances.
বঙ্গানুবাদ: সকলেই জানেন, কবি যে মায়াজাল বিস্তার করেছেন তার বাইরেও আখ্যানভাগের নিজস্ব একটি গভীর আবেদন বিদ্যমান। শিল্পীরা সকলেই অপেশাদার কিশোর-কিশোরী। এই কথা বিবেচনা করে নির্দ্বিধায় বলা চলে যে, উক্ত মায়াজালটি বিনষ্ট হয়নি। বরং নাটকটি আগাগোড়াই মনোগ্রাহী হয়েছে। শ্রীযুক্ত দিনেন্দ্রনাথ ঠাকুরের সংগীত পরিচালনায় গানগুলি সুগীত। নিশ্চিতরূপে এগুলি, বিশেষ করে নর্তকীর হংসগীতিখানি, সকলের প্রশংসা অর্জন করবে। তবে এই চলচ্চিত্রের প্রধান বৈশিষ্ট্যটি হল শ্রীমতীর ভূমিকায় অভিনয়কারী শিল্পীর ব্যাখ্যামূলক নৃত্যটি। প্রাচীন ভারতীয় শিল্পকলার পুনরুজ্জীবনের কৃতিত্ব রবীন্দ্রনাথের। কলকাতায় ঋতু-উৎসবে তিনি ও তাঁর শিষ্যশিষ্যাগণ নৃত্যসহযোগে তা উপস্থাপন করেন। যাঁরা দেখেন, তাঁরা সেই নৃত্যকলার প্রশংসা করেন। অনেকে দেখার সুযোগ পান না। এই চলচ্চিত্রটি নিঃসন্দেহে তাঁদের সেই নৃত্য দেখার সুযোগ করে দিয়েছে।
পরবর্তী ঘটনাবলী
নিউ থিয়েটার্সের একটি অগ্নিকাণ্ডে এই ছবির প্রিন্টগুলি নষ্ট হয়ে যায়। তবে সাম্প্রতিক কালে, সেই ফিল্মগুলি পুনরুদ্ধার করা গিয়েছে।
কলাকুশলী
thumb
বাংলাদেশ ডায়াবেটিক সমিতি
বাংলাদেশ ডায়াবেটিক সমিতি বাংলাদেশের একটি অলাভজনক চিকিৎসা সংস্থা। এটি বাংলাদেশের রাজধানী ঢাকায় অবস্থিত অধ্যাপক একে আজাদ খান সমিতির বর্তমান সভাপতি। এটিকে সংক্ষেপে বলা হয় বাডাস।
ইতিহাস
বাডাস ১৯৫৬ সালে পূর্ব পাকিস্তানে বাংলাদেশের জাতীয় অধ্যাপক মুহাম্মদ ইব্রাহিম প্রতিষ্ঠা করেছিলেন। সংগঠনটি বহির্মুখী ক্লিনিক হিসাবে সেগুন বাগিচায় শুরু হয়েছিল। ১৯৮০ সালে এটি ডায়াবেটিস রোগীদের উপর একটি বিশেষজ্ঞ গবেষণা হাসপাতাল বারডেম প্রতিষ্ঠা করে। সংস্থাটি বিশ্ব স্বাস্থ্য সংস্থার একটি আঞ্চলিক সহযোগী কেন্দ্র। এটির ৮০ টিরও বেশি স্থানীয় কেন্দ্রের উপস্থিতি রয়েছে। এটি ডায়াবেটিস রোগীদের সম্পর্কে সচেতনতা বাড়ায় এবং চিকিৎসার পরামর্শ এবং স্ক্রিনিং সরবরাহ করে।
কার্যক্রম
দক্ষিণ-পূর্ব এশিয়ার ডায়াবেটিস গবেষণার জন্য ড্যাব হ'ল বিশ্ব স্বাস্থ্য সংস্থার আঞ্চলিক সহযোগী কেন্দ্র। হাসপাতালটি প্রতিদিন প্রায় ৩০০ জন বহিরাগত রোগীদের সেবা দেয়। এই সংস্থার সাথে সম্পর্কিত রয়েছে প্রায় ৩১০ জন চিকিৎসক, ১৭১ জন প্যারামেডিকস এবং ৫২৩জন নার্স। ডায়াবেটিস রোগীদের চিকিৎসায় দক্ষ জনশক্তি তৈরির জন্য  বাংলাদেশ গবেষণা এবং পুনর্বাসন ইনস্টিটিউট প্রতিষ্ঠা করেছে। বারডেম ঢাকা বিশ্ববিদ্যালয়ের স্নাতকোত্তর অনুষদের অধীনে বিভিন্ন মেডিকেল ও স্বাস্থ্য বিজ্ঞান বিভাগে এমফিল, এমডি, পিএইচডি, এবং এমএসের মতো ডিপ্লোমা এবং ডিগ্রি অর্জনের জন্য বিশেষ স্নাতকোত্তর কোর্স পরিচালনা করে থাকে। বাডাস নিয়ন্ত্রিত বারাডেমের বাংলাদেশের জেলা পর্যায়ের ৪২ টি শাখা রয়েছে,উপজেলা পর্যায়ে বাডাস অনুমোদিত "ডায়াবেটিস সমিতি " নামে উপশাখা রয়েছে যার মাধ্যমে ডায়াবেটিসের আধুনিক চিকিৎসা ও সচেতনতা মানুষের দোরগোড়ায় পৌছে যাচ্ছে।
ভি. কে. বি. নায়ার
'''ভি. কে. বি. নায়ার''' (জন্ম: ১৯৪৭) ২৮ জুন ২০০৩ - ১১ জানুয়ারী ২০০৫ পর্যন্ত উত্তর প্রদেশ পুলিশের প্রধান ছিলেন। তিনি মেধাবী সেবার জন্য ভারতীয় পুলিশ পদক এবং বিশিষ্ট সেবার জন্য রাষ্ট্রপতির পুলিশ পদক লাভ করেন। তিনি ১৯৭১ ক্যাডারের একজন আইপিএস অফিসার।